Kyllä, sinun pitäisi käyttää salasanaohjelmaa. Nykyään melkeinpä kaikki asiat hoidetaan jonkin käyttäjätilin kautta, minkä vuoksi tarvitset satoja käyttäjätunnuksia. Haasteena on se, miten nämä tunnukset pidetään turvassa hakkereilta.
Monimutkainen ja uniikki salasana jokaiselle käyttäjätilille on ainoa tapa pysyä varmasti turvassa, minkä vuoksi myös salasanaohjelmaa on välttämätöntä käyttää – kukaan ei pysty muistamaan useaa monimutkaista salasanaa.
Edistyneet salasanaohjelmat käyttävät monikerroksista suojausta, minkä ansiosta salasanojen hallinnasta tulee äärimmäisen turvallista. Salasanaohjelmilla voit myös generoida ja tallentaa rajattoman määrän salasanoja sekä täyttää kirjautumiskentät automaattisesti. Niissä on myös hyödyllisiä lisätoimintoja, kuten salasanojen jakaminen, salasanojen kunnon seuranta sekä hätäpääsy salasanaholviin. Parhaat salasanaohjelmat eivät ole ilmaisia, mutta eivät kovin kalliitakaan, ja hintaansa nähden niiden tietoturva ja käytön helppous ovat uskomattoman hyviä.
Suurin osa selaimista tallentaa salasanat automaattisesti, mutta ne eivät ole yhtä turvallisia tai käteviä kuin erilliset salasanaohjelmat – niiltä saat selkeän ohjelman tietokoneelle ja puhelimelle, ja tunnukset synkronoituvat sujuvasti kaikkien alustojen, laitteiden ja selaimien välillä.